CELEX: 32020D0275
Language: hu
Date: 2020-02-27 00:00:00
Title: A Tanács (EU) 2020/275 határozata (2020. február 27.) a Törökország által a Földközi-tenger keleti térségében végzett jogellenes fúrási tevékenységekre tekintettel hozott korlátozó intézkedésekről szóló (KKPB) 2019/1894 határozat módosításáról

27.2.2020   
               
               
                  HU
               
               
                  Az Európai Unió Hivatalos Lapja
               
               
                  LI 56/5
               
            
         A TANÁCS (EU) 2020/275 HATÁROZATA
         (2020. február 27.)
         a Törökország által a Földközi-tenger keleti térségében végzett jogellenes fúrási tevékenységekre tekintettel hozott korlátozó intézkedésekről szóló (KKPB) 2019/1894 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. november 11-én elfogadta a Törökország által a Földközi-tenger keleti térségében végzett jogellenes fúrási tevékenységekre tekintettel hozott korlátozó intézkedésekről szóló (KKPB) 2019/1894 határozatot (1).
                  
               
                     (2)
                  
                  
                     Az Európai Tanács 2019. december 12-én emlékeztetett a Törökországról szóló korábbi, 2019. március 22-i és június 20-i következtetéseire. Emellett újólag megerősítette 2019. október 17–18-i következtetéseit a Törökország által Ciprus kizárólagos gazdasági övezetében végzett jogellenes fúrási tevékenységek tekintetében, és minden kétséget kizáróan, ismét szolidaritásáról biztosította Ciprust.
                  
               
                     (3)
                  
                  
                     Ezzel összefüggésben, és tekintettel arra, hogy Törökország továbbra is jogellenes fúrási tevékenységeket végez a Földközi-tenger keleti térségében, két személyt fel kell venni a természetes és jogi személyeknek, szervezeteknek és szerveknek a (KKBP) 2019/1894 határozat mellékletében foglalt jegyzékébe.
                  
               
                     (4)
                  
                  
                     A (KKBP) 2019/1894 határozat mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/1894 határozat melléklete az e rendelet mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. február 27-én.
            
               
                  a Tanács részéről
               
               
                  az elnök
               
               D. HORVAT
            
         
         
            (1)  A Tanács (KKPB) 2019/1894 határozata (2019. november 11.) a Törökország által a Földközi-tenger keleti térségében végzett jogellenes fúrási tevékenységekre tekintettel hozott korlátozó intézkedésekről (HL L 291., 2019.11.12., 47. o.).
      
      
         
            MELLÉKLET
            A természetes és jogi személyeknek, szervezeteknek és szerveknek az (EU) 2019/1894 rendelet mellékletében foglalt jegyzéke a következő személyekkel egészül ki:
            
                         
                     
                     
                        Név
                     
                     
                        Azonosító adatok
                     
                     
                        A jegyzékbe vétel okai
                     
                     
                        A jegyzékbe vétel időpontja
                     
                  
                        „1.
                     
                     
                        Mehmet Ferruh AKALIN
                     
                     
                        Születési idő: 1960.12.9.
                        Útlevélszám vagy a személyazonosító igazolvány száma: 13571379758
                        Állampolgárság: török
                        Nem: férfi
                     
                     
                        Mehmet Ferruh Akalin a Turkish Petroleum Corporation (TPAO) alelnöke (vezérigazgató-helyettese) és igazgatótanácsának tagja. Emellett a TPAO feltárási részlegének, K+F központjának és információtechnológiai részlegének vezetője.
                        A TPAO alelnökeként és feltárási részlegének vezetőjeként Mehmet Ferruh Akalin felel a TPAO tengeri szénhidrogén-feltárási tevékenységeinek tervezéséért, irányításáért és végrehajtásáért. E tevékenységek közé tartoznak a TPAO alább meghatározott, a Ciprusi Köztársaság által nem engedélyezett fúrási tevékenységei is.
                        Az említett a jogellenes fúrási tevékenységeket az alábbi fúróhajók hajtották végre:
                        
                                    a)
                                 
                                 
                                    a TPAO Yavuz elnevezésű fúróhajója a Ciprusi Köztársaság parti tengerén – 2019. július és szeptember között;
                                 
                              
                                    b)
                                 
                                 
                                    a TPAO Yavuz elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amelynek kijelöléséről megállapodást kötött Egyiptommal – 2019. október és 2020. január között;
                                 
                              
                                    c)
                                 
                                 
                                    a TPAO Fatih elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amely az ország parti tengerének közvetlen közelében található – 2019. november óta;
                                 
                              
                                    d)
                                 
                                 
                                    a TPAO Fatih elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél – 2019. május és november között;
                                 
                              A TPAO emellett bejelentette, hogy további – a Ciprusi Köztársaság által nem engedélyezett – fúrási tevékenységek végrehajtását tervezi a TPAO Yavuz elnevezésű fúróhajója által a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amelynek kijelöléséről megállapodást kötött Egyiptommal és Izraellel – 2020. január és május között.
                     
                     
                        2020.2.27.
                     
                  
                        2.
                     
                     
                        Ali Coscun NAMOGLU
                     
                     
                        Születési idő: 1956.11.27.
                        Útlevélszám vagy a személyazonosító igazolvány száma: 11096919534
                        Állampolgárság: török
                        Nem: férfi
                     
                     
                        Ali Coscun Namoglu a Turkish Petroleum Corporation (TPAO) feltárási részlegének igazgatóhelyettese.
                        E minőségében Ali Coscun Namoglu részt vesz a TPAO tengeri szénhidrogén-feltárási tevékenységeinek tervezésében, irányításában és végrehajtásában. E tevékenységek közé tartoznak a TPAO alább meghatározott, a Ciprusi Köztársaság által nem engedélyezett fúrási tevékenységei is.
                        Az említett a jogellenes fúrási tevékenységeket az alábbi fúróhajók hajtották végre:
                        
                                    a)
                                 
                                 
                                    a TPAO Yavuz elnevezésű fúróhajója a Ciprusi Köztársaság parti tengerén – 2019. július és szeptember között;
                                 
                              
                                    b)
                                 
                                 
                                    a TPAO Yavuz elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amelynek kijelöléséről megállapodást kötött Egyiptommal – 2019. október és 2020. január között;
                                 
                              
                                    c)
                                 
                                 
                                    a TPAO Fatih elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amely övezet az ország parti tengerének közvetlen közelében található – 2019. november óta;
                                 
                              
                                    d)
                                 
                                 
                                    a TPAO Fatih elnevezésű fúróhajója a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél – 2019. május és november között;
                                 
                              A TPAO emellett bejelentette, hogy további – a Ciprusi Köztársaság által nem engedélyezett – fúrási tevékenységek végrehajtását tervezi a TPAO Yavuz elnevezésű fúróhajója által a Ciprusi Köztársaság kizárólagos gazdasági övezetében, amelyet a Ciprusi Köztársaság bejelentett az Egyesült Nemzetek Szervezeténél, és amelynek kijelöléséről megállapodást kötött Egyiptommal és Izraellel – 2020. január és május között.”
                     
                     
                        2020.2.27.